google/wiki40b huggingface dataset:
जसदेव सिंह

जसदेव सिंह  (1933 - 25 सितंबर 2018) भारत के एक खेल-टीकाकार (कमेन्टेटर) थे। उन्हें सन २००८ में भारत सरकार द्वारा पद्मभूषण से सम्मानित किया था। वे आकाशवाणी तथा दूरदर्शन पर सन १९६३ से ही स्वतन्त्रता दिवस तथा गणतन्त्र दिवस की परेडों के आधिकारिक टिप्पणीकार भी रहे हैं। 
जसदेव सिंह १९५५ में आकाशवाणी जयपुर में भर्ती हुए। उसके ८ वर्ष बाद वे दिल्ली आ गये और दूरदर्शन में कार्य करने लगे।
वे नौ ओलम्पिक खेलों, आठ हॉकी विश्व कप और छः एशियाई खेलों का टिप्पणी कर चुके हैं। उन्हें 'ओलम्पिक ऑर्डर' भी प्रदान किया जा चुका है।
लम्बी बीमारी के बाद २५ सितम्बर २०१८ को ८७ वर्ष की आयु में उनका निधन हो गया।
एचटीएमएल के तत्व

एचटीएमएल के तत्व (अंग्रेज़ी: HTML element) किसी वेब पन्ने में लिखे एचटीएमएल के अलग अलग तरह के भागों को तत्व या एलिमेंट कहते हैं। ये ज्यादातर खुले टैग से लेकर उसके बंद होने तक होते हैं। हालांकि सभी तत्वों के लिए अंत में बंद टैग होना जरूरी नहीं होता है।

पहचान

एचटीएमएल में ज्यादातर तत्व शुरू के टैग से लेकर अंत के टैग तक होते हैं। उदाहरण के रूप में यदि हम एचटीएमएल पन्ने में कोई पैराग्राफ, जो <p> तत्व से दिखाया जाता है, डालना चाहें तो उसे इस तरह से लिखा जा सकता है:
<p>In the HTML syntax, most elements are written ...</p>
हालांकि सभी तत्वों के लिए अंत या शुरू होने वाला टैग अनिवार्य नहीं होते हैं। कुछ तत्वों में अंत में कोई टैग नहीं होता है, इसे रिक्त तत्व भी कहते हैं। इसका एक उदाहरण <br /> भी है। ऐसे रिक्त तत्व पहले से परिभाषित होते हैं और इनके भीतर किसी प्रकार की सामग्री या अन्य तत्व नहीं होते हैं। इन्हें कुछ इस तरह से लिखा जा सकता है:
<p>P. Sherman<br>42 Wallaby Way<br>Sydney</p>
अलगाववाद

अलगाववाद की एक व्यापक परिभाषा यह है कि यह किसी बड़े समूह से सांस्कृतिक, जातीय, आदिवासी, धार्मिक, नस्लीय, सरकारी या लैंगिक अलगाव की स्थिति की माँग है। अतः जो लोग देश के किसी हिस्से को उससे अलग करना चाहते हैं, उन्हें अलगाववादी कहा जाता है, हालाँकि ऐसा ज़रूरी नहीं है कि वे अलग देश की ही माँग करें। कभी-कभी पूर्ण रूप से आज़ादी की जगह कुछ चुनिंदा राजनीतिक मामलों में स्वायत्तता मिल जाने पर भी वे संतुष्ट हो जाते हैं। उदाहरण के तौर पर, ख़ालिस्तान आंदोलन एक अलगाववादी आंदोलन है, क्योंकि इसके अनुयायी इस बूते पर भारत से अलग होने की माँग करते हैं कि वे अलग धर्म का पालन करते हैं।  
अलगाववादी समूह पहचान की राजनीति (identity politics) करते हैं। उनकी सोच कुछ चुनिंदा सामाजिक समूहों के सदस्यों पर किए गए अन्याय के साझा अनुभवों पर आधारित है। ऐसे समूहों का मानना है कि प्रमुख समूहों के साथ एकीकरण के प्रयास उनकी पहचान और अधिक आत्मनिर्णय को आगे बढ़ाने की क्षमता घट जाएगी।  हालांकि, ऐसा देखा गया है कि अलगाववादी समूह कट्टर तभी बनते हैं जब उन्हें उनके ही देश में आर्थिक और राजनीतिक रूप से (वास्तविक/ काल्पनिक) बहिष्कार झेलना पड़ रहा हो।

लिंग और लिंगभेदी अलगाववाद

लिंग और अलगाववाद के बीच का संबंध जटिल है और इसमें अधिक शोध की आवश्यकता है।  अलगाववादी नारीवाद महिलाओं को ओछे पुरुष-परिभाषित, पुरुष-प्रधान संस्थानों, रिश्तों, भूमिकाओं और गतिविधियों से अलग करने का विकल्प है।  समलैंगिक अलगाववाद नारीवाद के तार्किक परिणाम के रूप में समलैंगिकवाद की वकालत करता है। कुछ अलगाववादी नारीवादियों और समलैंगिक अलगाववादियों ने साशय समुदाय, सहकारी समितियों और भूमि ट्रस्टों में अलग रहना चुना है।  क्वीयर राष्ट्रवाद (या "समलैंगिक अलगाववाद") एक समुदाय को अन्य सामाजिक समूहों से अलग और अलग करना चाहता है।
अप्रेल विद्रोह

इन्हें भी देखें

बुल्गारिया
गजेन्द्र चौहान

व्यक्तिगत जीवन

चौहान का जन्म दिल्ली में 10 अक्टूबर 1956 को हुआ था। उन्होंने अखिल भारतीय आयुर्विज्ञान संस्थान (एम्स) से रेडियोग्राफी में डिप्लोमा किया था, इससे पहले कि वह अभिनय  के लिए मुंबई चले गए।वहां उन्होंने रोशन तनेजा द्वारा संचालित स्कूल में अभिनय का अध्ययन किया, जिन्होंने पहले एफटीआईआई में पढ़ाया था।
गोखरू

गोखरू या 'गोक्षुर' (Tribulus terrestris, Land caltrops, Puncture vine) भूमि पर फ़ैलने वाला छोटा प्रसरणशील क्षुप है जो कि आषाढ़ और श्रावण मास मे प्राय हर प्रकार की जमीन या खाली जमीन पर उग जाता है। पत्र खंडित और फूल पीले रंग के आते हैं, फल कंटक युक्त होते हैं, बाजार मे गोखरु के नाम से इसके बीज मिलते हैं। उत्तर भारत मे, हरियाणा, राजस्थान मे यह बहुत मिलता है।
इसमें चने के आकार के कड़े और कँटीले फल लगते हैं। ये फल ओषिधि के काम में आते हैं और वैद्यक में इन्हें शीतल, मधुर, पुष्ट, रसायन, दीपन और काश, वायु, अर्श और ब्रणनाशक कहा है। यह फल बड़ा और छोटा दो प्रकार का होता है। कहीं कहीं गरीब लोग इसके बीजों का आटा बनाकर खाते हैं।
यह शीतवीर्य, मुत्रविरेचक, बस्तिशोधक, अग्निदीपक, वृष्य, तथा पुष्टिकारक होता है। विभिन्न विकारो मे वैद्यवर्ग द्वारा इसको प्रयोग किया जाता है। मुत्रकृच्छ, सोजाक, अश्मरी, बस्तिशोथ, वृक्कविकार, प्रमेह, नपुंसकता, ओवेरियन रोग, वीर्य क्षीणता मे इसका प्रयोग किया जाता है।

परिचय

गोखरू ज़ाइगोफाइलिई (Zygophylleae) कुल के अंतर्गत ट्रिबुलस टेरेस्ट्रिस (Tribulus terrestris) नामक एक प्रसर वनस्पति है, जो भारत में बलुई या पथरीली जमीन में प्राय: सर्वत्र पाई जाती है। इसे छोटा गोखरू या गुड़खुल (हिंदी) और गोक्षुर (संस्कृत) भी कहते हैं। इसके संयुक्त पत्र में 5-7 जोड़े चने के समान पत्रक, पत्रकोणों में एकाकी पीले पुष्प और काँटेदार गाल फल होते हैं।
आयुर्वेद के 'दशमूल' नामक दस वनौषधियों के प्रसिद्ध गण में एक यह भी है और इसके मूल का (क्वाथ में) अथवा फल का (चूर्ण) चिकित्सा में उपयोग होता है। यह मधुर, स्नेहक, मूत्रविरेचनीय, बाजीकर तथा शोथहर होने के कारण मूत्रकृच्छ्र, अश्मरी, प्रमेह, नपुंसकत्व, सुजाक, वस्तिशोथ तथा वातरोगों में लाभदायक माना जाता है।
तिलकुल (Pedaliaceae) की पेडालियम म्यूरेक्स (Pedaliummurex) नामक एक दूसरी वनस्पति है, जो 'बड़ा गोखरू' के नाम से प्रसिद्ध है। इसके फलों का भी प्राय: छोटे गोखरू की तरह ही प्रयोग होता है। इसके फल चार काँटों से युक्त और आकार में पिरामिडीय शंकु जैसे होते हैं। यह दक्षिण भारत, विशेषत: समुद्रतट, गुजरात, काठियावाड़ तथा कोंकण आदि में होता है।
प्लूटोनियम(IV) ऑक्साइड

प्लुटोनियम(IV) ऑक्साइड, जिसका रासायनिक सूत्र PuO₂ है, प्लूटोनियम व ऑक्सीजन का एक रासायनिक यौगिक है। यह एक ऊँचे तापमान पर पिघलने वाला ठोस है। दिखने में इसका रंग इसके कणों के आकार, तापमान और उत्पादन विधि पर निर्भर करता है, लेकिन आम तौर पर पीला, हरा या हरा-ख़ाकी सा होता है। इसका पिघलाव तापमान २,३९० °सेंटीग्रेड है।
उदमी राम

उदमी राम सन् 1857 के प्रथम स्वतंत्रता संग्राम के दौर के महान क्रांतिकारी, देशभक्त तथा बलिदानी थे।
इनका जन्म लिबासपुर गाँव में हुआ था जो सम्प्रति हरियाणा के सोनीपत जिले में है। उदमी राम 1857 में अपने गाँव के नम्बरदार थे और देशभक्ति रग-रग में भरी हुई थी। उनको उसकी पत्नी सहित अंग्रेजों ने पीपल के पेड़ पर कीलों से ठोंक दिया था और 35 दिन तक भयंकर यातनाएं दी गईं और पानी मांगने पर पेशाब पिलाया गया। उनके सहयोगी मित्रों को बहालगढ़ चैंक पर सरेआम सड़क पर लिटाकर पत्थर के कोल्हू के नीचे बुरी तरह रौंद दिया था। उनके पिता को ही नहीं, पूरे गाँव को भयंकर सजा मिली और आज भी उस सजा को याद करके पूरा गाँव सिहर उठता है।
मिशेल फेयरली

मिशेल फेयरली एक उत्तरी आयरिश अभिनेत्री हैं, जिन्हें एचबीओ की सीरीज "गेम ऑफ़ थ्रोंस" की श्रंखला में "कैटलिन स्टार्क" के किरदार के लिए जाना जाता हैं।

प्रारंभिक जीवन

फेयरली का जन्म कोलेराइन, उत्तरी आयरलैंड में थेरेसा और ब्रायन फेयरली के यह हुआ था। उन्होंने एक रोमन कैथोलिक स्कूल में शिक्षा ग्रहण की। किशोरावस्था में, वह अल्स्टर यूथ थियेटर की सदस्य बन गयी। स्नातक स्तर की पढ़ाई के बाद, वह बेलफास्ट चले गए जहां उन्होंने परामर्शदाता कंपनी फ्रिंज बेनेफिट्स के साथ, अल्स्टर यूथ थियेटर, कॉनलेथ हिल  के एक साथी के छात्र के साथ अपने कौशल को सम्मानित किया।

करियर

फेयरली कई ब्रिटिश टेलीविजन शो में दिखाई दी हैं, जिसमें बिल, होल्बी सिटी और कैजुअल्टी भी शामिल है। उसकी कुछ भूमिकाएं आईटीवी १ के इंस्पेक्टर मोर्स पर कैथी माइकल्स के रूप में "द वे थ्रू द वुड्स"शामिल हैं। उन्होंने हैदर ब्लैज़डेल से लेके श्रीमती ग्रिंजर की भूमिका को संभाला है, हैरी पॉटर एंड द डेथली हैलोज़ फिल्मों में। साथ ही में उन्होंने एचबीओ की सीरीज "गेम ऑफ़ थ्रोंस" में कैटलिन स्टार्क" की भूमिका भी निभाई।  उन्होंने संयुक्त राज्य अमेरिका नेटवर्क श्रृंखला "सूट्स" के कलाकारों में शामिल हुई, जिसमे वह एवा हैसिंगटन  की आवर्ती भूमिका निभा रही थी। २०१७ में, यह घोषणा की गई थी कि फेयरली ब्रिज थियेटर में "ज्यूलियस सीज़र" में कैसियस का किरदार निभाएंगे, डेविड कैल्डर, डेविड मॉरसेसे और बेन विशा  के साथ।
माता

माता वह है जिसके द्वारा कोई प्राणी जन्म लेता है। 
माता का संस्कृत मूल मातृ है। हिन्दी में इस शब्द का प्रयोग प्रायः इष्टदेवी को संबोधित करने के लिये किये जाता है, पर सामान्यरूप से माँ शब्द का प्रयोग ज्यादा होता है।

परिभाषा

इंसानों के परिपेक्ष में माता अपने गर्भ में बच्चे को धारण करती है और भ्रूण के विकास के बाद उसे जन्म देती है।
जनसंपर्क

जनसंपर्क (पब्लिक रिलेशन्स) का सीधा अर्थ है 'जनता से संपर्क रखना'। जनसम्पर्क एक प्रक्रिया है जो एक उद्देश्य से व्यक्ति या वस्तु की छबि, महत्व एवं विश्वास को समूह अथवा समाज में स्थापित करने में सहायक होती है। जनसंचार के विभिन्न उपकरणों के माध्यम से समाज या समूह से जीवन्त सम्बन्ध बनाने में यह सेतु का कार्य करती है।

परिचय

जनसंपर्क, संचार और संप्रेषण का एक पहलू है, जिसमें किसी व्यक्ति या संगठन तथा इस क्षेत्र से संबंधित लोगों के बीच संपर्क स्थापित किया जाता है। इस प्रकार यह सेवा लेने वालों तथा सेवा देने वालों के बीच एक सेतु का काम करता है। यह एक द्विपक्षीय कार्रवाई है, जिसमें सूचनाओं तथा विचारों का आदान-प्रदान होता है।
आज किसी भी संस्था की साख बनाने के लिए जनसंपर्क एक आवश्यक अंग माना जाता है। सरकारों के अलावा निजी संस्थाएं भी जनसंपर्क के माध्यम से अपनी साख बनाने का कार्य करती है। जनसंपर्क को संक्षेप में ऐसा कार्य कहा जाता है, जिसे जनता द्वारा सराहा जाए, जनसंपर्क का पहला तत्व है अच्छा प्रदर्शन। किसी संगठन या किसी संस्था का जनता के साथ जो संबंध बनता है, उसे जनसंपर्क बढ़ता है, अच्छे जनसम्पर्क में सच्चाई और ईमानदारी होनी चाहिए।
जनसंपर्क की प्रक्रिया विज्ञापन या विक्रय प्रमोशन की प्रक्रिया से अलग होती है, क्योंकि इसमें वांछित जानकारी को बढ़ा-चढ़ाकर नहीं बल्कि उसके वास्तविक रूप में लेकिन प्रभावशाली ढंग से प्रस्तुत किया जाता है। आज सभी छोटे-बड़े संस्थानों में जनसंपर्क क्रय तथा जनसंपर्क अधिकारी सूचना संप्रेषण तथा विचारों की अभिव्यक्ति का दायित्व निभा रहे हैं और कैरियर निर्माण की दृष्टि से यह एक सम्मानजनक क्षेत्र माना जाता है।
जनसंपर्क का स्वरूप केवल दफ्तर खोलकर बैठे रहना ही नहीं है, बल्कि कई तरह से इस काम को अंजाम देना पड़ता है। इसके अंतर्गत मीडिया रिलेशन, क्राइसिस मैनेजमेंट, मार्केटिंग कम्युनिकेशन, फाइनेंशियल, पब्लिक रिलेशंस, सरकारी संबंध, औद्योगिक संबंध शामिल हैं।
दक्षिणध्रुवीय महासागर

दक्षिणध्रुवीय महासागर, जिसे दक्षिणी महासागर या अंटार्कटिक महासागर भी कहा जाता है, विश्व के सबसे दक्षिण में स्थित एक महासागर है। इसका विस्तार 60° दक्षिण अक्षांश से दक्षिण में है और यह संपूर्ण अंटार्कटिका महाद्वीप को घेरे हुये है (उत्तर दिशा से)। यह पाँच विशाल महासागरों मे से चौथा सबसे बड़ा महासागर है। इस महासागरीय क्षेत्र में उत्तर की ओर बहने वाला ठंडा अंटार्कटिक जल, गर्म उप-अंटार्कटिक जल से मिलता है।
भूगोलविज्ञानियों में दक्षिणध्रुवीय महासागर की उत्तरी सीमा को लेकर मतभेद हैं यहाँ तक कि कुछ तो इसके अस्तित्व को ही नकारते हैं और इसे दक्षिणी प्रशांत महासागर, दक्षिणी अटलांटिक महासागर या हिन्द महासागर का दक्षिणी हिस्सा मानते हैं। कुछ भूगोलविज्ञानी अंटार्कटिक सम्मिलन को वह महासागरीय क्षेत्र मानते हैं जिसकी उत्तरी सीमा जो इसे अन्य महासागरों से पृथक करती हैं, 60वीं अक्षांश नहीं है, अपितु यह मौसमानुसार बदलती रहती हैं।
अंतरराष्ट्रीय जल सर्वेक्षण संगठन ने अभी तक 60° दक्षिणी अक्षांश के दक्षिण में उपस्थित महासागरों से संबंधित अपनी 2000 परिभाषा की पुष्टि नहीं की है। इसकी सबसे ताजातरीन 1953 की महासागर परिभाषा में दक्षिणध्रुवीय महासागर का उल्लेख नहीं है। ऑस्ट्रेलिया के मतानुसार, दक्षिणध्रुवीय महासागर ऑस्ट्रेलिया के दक्षिणी सिरे के ठीक नीचे से शुरु हो जाता है। 
हार्न अंतरीप के पास अंटार्कटिक महासागर की गहराई ९०० किमी है तो अफ्रीका के दक्षिण स्थित अमुलहस अंतरीप के समीप ३६०० किमी।
अंटार्कटिक महासागर में अनेक प्लावी हिमशैल (आइसबर्ग) तैरते रहते हैं। कुछ हिमशैल तैरते-तैरते समीपस्थ अन्य महासागरों में भी चले जाते हैं। समुद्री खोजकर्ताओं ने इस सागर में एकाधिक ऐसे प्लावी हिमशैल भी देखे हैं जिनका क्षेत्रफल एक सौ वर्गमील से अधिक था। इनमें से कुछ हिमशैलों की मोटाई एक हजार फीट से भी अधिक थी। अंटार्कटिक महासागर के जल का, सतह पर, औसत तापमान २९.८° फारनहाइट रहता है और तल पर यह तापमान ३२° से ३५° फारनहाइट तक होता है।
दक्षिण अमरीका तक पहुँचते-पहुँचते इस सागर की मुख्य धारा दो भागों में विभक्त हो जाती है। एक धारा अमरीका महाद्वीप के पूर्वी तट के साथ-साथ उत्तर की ओर चली जाती है तो दूसरी पूरब की ओर हार्न अंतरीप से आगे बढ़ जाती है।
इस क्षेत्र में छोटे-छोटे पौधे, पक्षी तथा अन्य जीव-जंतु पाए जाते हैं। ह्वेल मछली के शिकार के लिए भी यह महासागर महत्वपूर्ण माना जाता है और यहाँ से ह्वेल का काफी व्यापार होता है।
आख्यान

आख्यान या अनुश्रुति शब्द आरंभ से ही सामान्यत: कथा अथवा कहानी के अर्थ में प्रयुक्त होता रहा है। तारानाथकृत "वाचस्पत्यम्" नामक कोश के प्रथम भाग में, इसकी व्युत्पत्ति "आख्यायते अनेनेति आख्यानम्" दी है। साहित्यदर्पण में आख्यान को "पुरावृत कथन" (आख्यानं पूर्ववृतोक्ति) कहा गया है। डॉ॰ एस.के. दे के मतानुसार ऋग्वेद के कथात्मक सूक्त वस्तुत: पौराणिक और निजंधरी आख्यान ही है। यास्क ने निरुक्त (11.15) में सरमा पणीस की कथा को आख्यान कहा है।
पुस्तक वाचन

पुस्तक वाचन अर्थात् पुस्तक पढ़ने की कला एक महत्त्वपूर्ण कला है। यह कला चौंसठ कलाओं के अन्तर्गत आती है।
उत्तराखण्ड की भाषाएँ

उत्तराखण्ड की भाषाएँ पहाड़ी भाषाओं की श्रेणी में आती हैं। उत्तराखण्ड में बोली जाने वाली भाषाओं को दो प्रमुख समूहों में विभाजित किया जा सकता है: कुमाऊँनी और गढ़वाली जो क्रमशः राज्य कुमाऊँ और गढ़वाल मण्डलों में बोली जातीं हैं। इन दोनों भाषाओं में संस्कृत के अनेकों शब्दों की उपलब्धता 
से इन्हे संस्कृत से विकसित समझा जाता है। 
जौनसारी और भोटिया दो अन्य बोलियाँ, जनजाति समुदायों द्वारा क्रमशः पश्चिम और उत्तर में बोली जाती हैं।
लेकिन राज्य की सबसे प्रमुख भाषा हिन्दी है। यह राज्य की आधिकारिक और कामकाज की भाषा होने के साथ-साथ अन्तरसमूहों के मध्य संवाद की भाषा भी है।
राज्य की दूसरी प्रमुख राजभाषा संस्कृत है। उत्तराखंड में संस्कृत को द्वितीय राजभाषा का दर्जा प्राप्त है।
स्प्रैटली द्वीप समूह

स्प्रैटली द्वीप समूह (Spratley Islands) दक्षिणी चीन सागर में स्थित ७५० से अधिक रीफ़ों, समुद्र से बाहर उठने वाली चट्टानों, एटोलों और द्वीपों का एक द्वीप समूह है। इतू अबा (Itu Aba) इसका सबसे बड़ा द्वीप है। यह फ़िलिपीन्ज़ और पूर्वी मलेशिया के तटों से आगे दक्षिणी वियतनाम की तरफ़ जाते हुए एक-तिहाई रस्ते पर मौजूद हैं। इनमें कुल मिलकर चार वर्ग किमी ज़मीन से भी कम क्षेत्रफल है और यह ४,२५,००० वर्ग किमी के समुद्री क्षेत्र पर फैले हुए हैं। वैसे तो इन छोटे-से द्वीपों-रीफ़ों पर कोई मनुष्य नहीं रहता और इनका ज़्यादा आर्थिक मूल्य नहीं है लेकिन यह जिस भी देश के अधीन होंगे उसकी समुद्री सीमा बहुत विस्तृत हो जाएगी और संयुक्त राष्ट्र की समुद्री क़ानून संधि के अंतर्गत उनके नीचे मिलने वाले खनिजों पर और उसमें मौजूद मछलियों पर उस देश के विशेष अधिकार बन जाएंगे। फ़ौजी दृष्टि से भी उस देश की नौसेना अधिक क्षेत्रफल पर सक्रीय हो सकेगी।
स्प्रैटली द्वीप समूह के इर्द-गिर्द के बहुत से देशों ने इन द्वीपों पर स्वामित्व होने का दावा किया है। वियतनाम, जनवादी गणतंत्र चीन, ताइवान, मलेशिया और फ़िलिपीन्ज़ ने लगभग ४५ टापुओं पर अपने फ़ौजी दस्ते भेजे हैं और इनमें आपसी तनाव बना रहता है। इनके नेता भी अख़बारों के ज़रिये इन द्वीपों के बारे में एक-दुसरे से तू-तू मैं-मैं करते रहते हैं। नन्हे ब्रुनेई देश ने यहाँ अपनी सेना तो नहीं भेजी लेकिन समुद्री क़ानून संधि के अंतर्गत यह स्प्रैटली समूह के दक्षिण-पूर्वी भाग को अपना आरक्षित आर्थिक क्षेत्र (ऍक्सक्लूसिव इकॉनॉमिक ज़ोन) बताता है।
मदरबोर्ड

इतिहास

पहले कंप्यूटर में प्रत्येक भाग के लिए एक स्लॉट हुआ करता था और तारों द्वारा पार्ट एक दूसरे से जुड़े रहते थे। बाद में प्रिंटेड सर्किट बोर्ड के आने के बाद मेमोरी, सीपीयू और दूसरी पेरीफेरल डिवाइसेज इसमें लगाये जाने लगे। १९८० के दशक में मदरबोर्ड में एकीकृत परिपथ (इंट्रीग्रेटेड सर्किट) का प्रयोग किया जाता था, जो कम गति वाले पेरीफेरल, जैसे की-बोर्ड, माउस, फ्लॉपी डिस्क आदि को सपोर्ट करता था।
१९९० में मदरबोर्ड फुल रेंज के ऑडियो, वीडियो और नेटवर्क प्रकार्यों को सपोर्ट करने लगे और उसमें कोई भाग लगाने के लिए कार्ड भी नहीं लगाना पड़ता था। थ्री-डी गेमिंग और कंप्यूटर ग्राफिक्स के लिए अलग से कार्ड प्रयोग होता था। पहले इस क्षेत्र में माइक्रोनिक्स, एएमआई, डीटीके, माइलेक्स ऑर्किड टेक्नोलॉजी जैसी कंपनियां थी, पर बाद में एप्पल इंका और आईबीएम जैसी कंपनियों ने इसका उत्पादन करना आरंभ किया।
१४०४ ईसा पूर्व

१४०४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४०४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
म्यूरे वैली इनसेफेलेटाइटिस वाइरस

म्यूरे वैली इनसेफेलेटाइटिस वाइरस एक विषाणु है।
लसबेला ज़िला

लोग

लसबेला में बलोच लोगों और सिन्धी लोगों का एक मिश्रण रहता है। यहाँ पर सिंधियों का जामोट (جاموٹ‎, Jamote) समुदाय भारी संख्या में है। जामोट एक राजपूत समुदाय है जो स्वयं को सम्माँ राजवंश का वंशज समझता है। लगभग सभी लोग मुस्लिम हैं हालांकि एक छोटा हिन्दू समुदाय भी मौजूद है। यहाँ के सिन्धी एक 'लासी' नामक सिन्धी उपभाषा बोलते हैं जो मानक सिन्धी भाषा से थोड़ी अलग है।

इतिहास

मध्य पूर्व और भारतीय उपमहाद्वीप के बीच यदि मकरान का तटीय रास्ता अपनाया जाए तो लसबेला उसपर पड़ता है। सिकंदर महान जब पश्चिमोत्तर भारत पर क़ब्ज़ा करने के बाद बैबिलोन लौट रहा था तो लसबेला से गुज़रा था। ७११ ईसवी में उमय्यद ख़िलाफ़त का सिपहसालार मुहम्मद बिन क़ासिम भी सिंध पर हमला करने के लिए लसबेला से निकला था। भारत की आज़ादी और विभाजन से पहले लस बेला ब्रिटिश राज के प्रशासन में एक अलग रियासत हुआ करती थी जिसका शासक जामोट समुदाय का था और 'जाम' की उपाधि रखता था। स्वतंत्रता के बाद १९५४-१९५५ में इसका पाकिस्तान में विलय कर दिया गया। आज भी लसबेला से चंद किलोमीटर दूर लगभग सौ क़ब्रों का एक समाधिक्षेत्र है जहाँ लसबेला के पुराने शाही परिवारों के सदस्य दफ़्न हैं।
आयरन(II) क्लोराइड

आयरन (II) क्लोराइड एक अकार्बनिक यौगिक है।
सरदार बहादुर अहमद खान सिहार

सरदार बहादुर अहमद खान सिहार एक राजनीतिज्ञ है पाकिस्तान के राष्ट्रीय विधानसभा में | वह NA-181 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
अजय कुमार परि‍दा

अजय कुमार परि‍दा को वि‍ज्ञान एवं इंजीनि‍यरी के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे तमि‍लनाडु राज्य से हैं।
फ्लोरोएन्टीमोनिक अम्ल

फ्लोरोएन्टीमोनिक अम्ल एक अकार्बनिक यौगिक है।
१७३५ ईसा पूर्व

१७३५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७३५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विकासनगर

राजनीति

विकासनगर उत्तराखण्ड के 70 निर्वाचन क्षेत्रों में से एक है। देहरादून जिले में स्थित यह निर्वाचन क्षेत्र अनारक्षित है तथा टिहरी गढ़वाल लोक सभा निर्वाचन क्षेत्र के अंतर्गत आता है। 2012 में इस क्षेत्र में कुल 93,524 मतदाता थे।
2012 के विधानसभा चुनाव में भारतीय राष्ट्रीय कांग्रेस के श्री नव प्रभात इस क्षेत्र के विधायक चुने गए।
श्री वैद्यनाथ आयुर्वेद भवन लिमिटेड

श्री वैद्यनाथ आयुर्वेद भवन लिमिटेड भारत में आयुर्वेदिक दवायें बनाने वाली एक प्रमुख संस्था है।
यह संस्था सन १९१८ में श्री रामनारायण शर्मा द्वारा कोलकाता में आरम्भ हुई थी। इस समय इसकी पाँच निर्माण इकाइयाँ हैं - बद्दी (हिमाचल प्रदेश), झांसी (उप्र), नागपुर, सौसर एवं सिवनी (मप्र)। सम्प्रति श्री वैद्यनाथ आयुर्वेद भवन लिमिटेड लगभग ७००० फोर्मुलेशन्स वाले अनेकानेक उत्पाद तैयार करता है। इसका मुख्यालय झांसी में है।
नामेटार

नामेटार नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
वल्लभरसिंक

वल्लभरसिंक, प्रसिद्ध संस्कृत काव्य "प्रेमपत्तन" के रचयिता रसिकोत्तंस जी के अनुज थे। ये दोनों भाई गदाधर भट्ट जी के पुत्र माने जाते हैं। संभव है, वे एक दो पीढ़ी बाद के हों। उत्सवादि संबंधी इनके सरस सुंदर पद बड़े चाव से वृंदावन के मंदिरों में गाए जाते हैं। इनकी "माँझ" प्रसिद्ध है। इनका समय सत्रहवीं शती विक्रमीय है। इनकी समग्र प्राप्त वाणी का संग्रह प्रकाशित हो चुका है।
काका कालेलकर

जीवन परिचय

उनका जन्म 1 दिसम्बर 1885 को महाराष्ट्र के सतारा में हुआ था। उनका परिवार मूल रूप से कर्नाटक के करवार जिले का रहने वाला था और उनकी मातृभाषा कोंकणी थी। लेकिन सालों से गुजरात में बस जाने के कारण गुजराती भाषा पर उनका बहुत अच्छा अधिकार था और वे गुजराती के प्रख्यात लेखक समझे जाते थे।
जिन नेताओं ने राष्ट्रभाषा प्रचार के कार्य में विशेष दिलचस्पी ली और अपना समय अधिकतर इसी काम को दिया, उनमें प्रमुख काकासाहब कालेलकर का नाम आता है। उन्होंने राष्ट्रभाषा के प्रचार को राष्ट्रीय कार्यक्रम के अंतर्गत माना है। दक्षिण भारत हिंदी प्रचार सभा के अधिवेशन में (1938) भाषण देते हुए उन्होंने कहा था, हमारा राष्ट्रभाषा प्रचार एक राष्ट्रीय कार्यक्रम है।
उन्होंने पहले स्वयं हिंदी सीखी और फिर कई वर्षतक दक्षिण में सम्मेलन की ओर से प्रचार-कार्य किया। अपनी सूझ-बूझ, विलक्षणता और व्यापक अध्ययन के कारण उनकी गणना प्रमुख अध्यापकों और व्यवस्थापकों में होने लगी। हिंदी-प्रचार के कार्य में जहाँ कहीं कोई दोष दिखाई देते अथवा किन्हीं कारणों से उसकी प्रगति रुक जाती, गांधी जी काका कालेलकर को जाँच के लिए वहीं भेजते। इस प्रकार के नाज़ुक काम काका कालेलकर ने सदा सफलता से किए। इसलिए 'राष्ट्रभाषा प्रचार समिति' की स्थापना के बाद गुजरात में हिंदी-प्रचार की व्यवस्था के लिए गांधी जी ने काका कालेलकर को चुना। काका साहब की मातृभाषा मराठी थी। नया काम सौंपे जाने पर उन्होंने गुजराती का अध्ययन प्रारंभ किया। कुछ वर्ष तक गुजरात में रह चुकने के बाद वे गुजराती में धाराप्रवाह बोलने लगे। साहित्य अकादमी में काका साहब गुजराती भाषा के प्रतिनिधि रहे। गुजरात में हिंदी-प्रचार को जो सफलता मिली, उसका मुख्य श्रेय काका साहब को है।
काका कालेलकर जी का निधन 21 अगस्त 1981 में 96 साल की उम्र में हुआ।
फल्मिनिक अम्ल

उपयोग

फ़ल्मिनिक अम्ल के लवण व्यापारिक दृष्टि से महत्व के हैं। इसका पारद लवण (Hg(ONC) 2H₂O) प्रारंभिक विस्फोटक एवं अन्य विस्फोटकों के बनाने में प्रयुक्त होता है। पारद का फ़ल्मिनेट आघात, घर्षण और ताप के प्रति अति संवेदी है, अत: उसकी जगह लेड ऐज़ाइड को विस्फोटक के रूप में उपयोग करने की प्रवृत्त बढ़ रही है। रजत का फल्मिनिक लवण पारद लवण से भी अधिक विस्फोटक होता है।
पारद फ़ल्मिनेट का विस्फोट १८७° से २००° सें. पर होता है। उसके विस्फोटक से कार्बन मोनॉक्साइड, नाइट्रोजन और पारद का वाष्प बनता है। यह प्रारंभक विस्फोटक के रूप में दोनों प्रकार के, अर्थात् प्रणोदक (propellant) और विभंगक (blasting or fracturing), विस्फोटकों का विस्फोटन करने के लिए उपयोग में लाया जाता है। यह आघात से, जैसे एक बंदूक के करतूस में, या ताप पहुंचाने से, जैसे विद्युत् संचालित विस्फोटक से, या दाहक फ्यूज से दागा जा सकता है। इसका विस्फोटक इतना प्रचंड होता है कि इसकी तीव्रता को घटाने के लिए पारद फ़ल्मिनेट में पोटैशियम क्लोरेट या ऐंटीमनी सल्फाइड मिश्रित करते हैं।

निर्माण

पारद फ़ल्मिनेट की आधुनिक निर्माणपद्धति और हॉवर्ड ने जिस क्रिया से उसे सर्वप्रथम १८०० ई. में पाया था, इनमें विशेष भेद नहीं है। शवाल्ये (Chevalier) और चांडेलॉन (Chandelon), दोनों की निर्माणपद्धतियों में समान अभिक्रियाएँ होती हैं। पारद का नाइट्रिक अम्ल में बनाया हुआ विलयन, उच्च या साधारण ताप पर, ऐल्कोहॉल के अधिक आयतन में मिलाया जाता है। अभिक्रिया समाप्त होने पर मिश्रण को ठंडा करने के उपरांत पारद फ़ल्मिनेट छान लिया जाता है और जब तक अम्लीय अशुद्धि दूर नहीं होती, पानी से धोया जाता है। धोए हुए फ़ल्मिनेट को सन की थैलियों में पानी की सतह के नीचे संग्रहीत करते हैं। इस अवस्था में इसका रखना-उठाना निरापद है। शुद्ध पारद फ़ल्मिनेट के क्रिस्टल शुभ्र, रेशम की तरह चमकीले और सुई के आकार के होते हैं। ठंढे पानी में इनके विलयन बनाने की क्षमता अति सीमित होती है (१०० घन सेंमी. पानी में ०.०७ ग्राम)। उबलते हुए पानी में १ भाग फ़ल्मिनेट १३० भाग जल में विलेय है। फ़ल्मिनेट का स्वाद धात्विक तथा इसका आपेक्षिक घनत्व ४.४२ है। फ़ल्मिनेट एक अति विषैला पदार्थ है।
ई श्रीधरन

परिचय

ई श्रीधरन ने बहुत कम समय के भीतर दिल्ली मेट्रो के निर्माण का कार्य किसी सपने की तरह बेहद कुशलता और श्रेष्ठता के साथ पूरा कर दिखाया है। देश के अन्य कई शहरों में भी मेट्रो सेवा शुरु करने की तैयारी है, जिसमें श्रीधरन की मेधा, योजना और कार्यप्रणाली ही मुख्य निर्धारक कारक होंगे। केरलवासी श्रीधरन की कार्यशैली की सबसे बड़ी खासियत है एक निश्चित योजना के तहत निर्धारित समय सीमा के भीतर काम को पूरा कर दिखाना। समय के बिलकुल पाबंद श्रीधरन की इसी कार्यशैली ने भारत में सार्वजनिक परिवहन को चेहरा ही बदल दिया। 1963 में रामेश्वरम और तमिलनाडु को आपस में जोड़ने वाला पम्बन पुल टूट गया था। रेलवे ने उसके पुननिर्माण के लिए छह महीन का लक्ष्य तय किया, लेकिन उस क्षेत्र के इंजार्च ने यह अवधि तीन महीने कर दी और जिम्मेदारी श्रीधरन को सौंपी गई। श्रीधरन ने मात्र 45 दिनों के भीतर काम करके दिखा दिया। भारत की पहली सर्वाधिक आधुनिक रेलवे सेवा कोंकण रेलवे के पीछे ईश्रीधरन का प्रखर मस्तिष्क, योजना और कार्यप्रणाली रही है। भारत की पहली मेट्रो सेवा कोलकाता मेट्रो की योजना भी उन्हीं की देन है। आधुनिकता के पहियों पर भारत को चलाने के लिए सबकी उम्मीदें श्रीधरन पर टिकी है। इसलिए तो सरकार ने उत्कृष्ट कार्यों को देखते हुए पद्श्री और पद्म भूषण सम्मानों से सम्मानित किया। टाइम पत्रिका ने तो उन्हें 2003 में एशिया का हीरो बना दिया।
2011 में ई. श्रीधरन के उत्तराधिकारी के रूप में मंगू सिंह की नियुक्ति की गई।
खूँटी

इतिहास

खूँटी जिला पहले राँची जिला का हिस्सा था और राँची जिला लोहरदग्गा जिला का। भारत के स्वधीनता के बाद राँची नया जिला बना और नया झारखंड राज्य बनाने के बाद खूँटी नया जिला बना।
अन्ग्रेजी शसन काल में बिरसा मुंडा का जन्म खूँटी जिला में हुआ था, जिन्होंने ईस्ट इंडिया कमपनी के खिलाफ आवाज उठाई।

प्रशासन

अभी हाल तक खूँटी राँची जिले के एक अनुमंडल के रूप में जाना जाता था। 12 सितंबर 2007 को इसे झारखंड के तेइसवें जिले के रूप में मान्यता दी गयी। इस नये जिले में छह प्रखंड बनाये गये हैं।:-